alibayram/wikipedia-40-langs huggingface dataset:
تجسد

التجسد معتقد اساسى فى المسيحيه مؤداها ان المسيح له طبيعتين : طبيعه الاهيه ( لاهوت ) و طبيعه انسانيه ( ناسوت ) ، و ان الكلمه الالاهيه ( اللاهوت ) اتحدت بجسم ( جسد ) المسيح و بقت واحد مع ناسوته ( طبيعته الانسانيه ) و بقى طبيعه واحده و اقنوم واحد هو يسوع المسيح ابن الله الاقنوم التانى من الثالوث الاقدس.

مسيحيه
تحوت

تحوت Thoth ، اله القمر و اله الحكمه فى الدين المصرى القديم ،عبد فى اماكن كثيره فى مصر لكن فى الاشمونين بالذات.

صور 
تحوت اترسم على هيئة الطير ابو منجل ، او رجل براس الطير ايبيس ، و جسمه على شكل قرد بابون.

وظيفته 
اعتقد المصريين ان تحوت هو اللى اخترع الكتابه و اللغه فاتخيلوه على انه سجل لحوليات الالهه و الملوك ، و اله للسحر و اعتبره الكتاب رمزهم و الحامى لهم.

ف بلاد غير مصر 
تحوت اتعرف بإسم هيرمس فى اليونان فى عصور بعد ما اتعرف ف مصر و هو رمز جامعة القاهره الايام دى .

معبد 
فى شهر مايو 2010 تم اكتشاف على بقايا معبد ضخم للملك امنحوتب التالت فى البر الغربى فى الاقصر من ضمنها تمثالين كبار للملك امنحوتب و الاله تحوت. تمثال تحوت من الجرانيت الاحمر و طوله حوالى اربعه متر و بيعتبر من اكبر تماثيل تحوت اللى تم اكتشافها.

تماثيل 
تماثيل تحوت كانت بتحط فى معابد المملكه الحديثه علشان تستقبل اشعة الشمس فى فرحه

 شوف كمان: ايبيس
 شوف كمان: ابو منجل

لينكات خارجيه 
 اكتشاف تماثيل إله الحكمة وأمنحتب التالت

مصادر 

دين مصرى قديم
الهه مصريه
تحوتى

تحوتى ، قائد من قواد ملك مصر تحوتمس التالت من الاسره التمنتاشر. فى الادب المصرى القديم شخصيه اشتهرت بالدهاء و عمل الألاعيب اللى من ضمنها انه عشان يستولى على مدينة يافا حط عساكر فى قدر و بعت لحاكم يافا يقوله انه عايز يوريه عصاية فرعون السحريه ، فلما فتح له الابواب طلعت العساكر من القدر و استولوا على يافا. و دى قصه تشبه قصة على بابا فى الف ليله و ليله.

مصادر 

 الموسوعة الثقافية، مؤسسة فرانكلين للطباعة والنشر، نيو يورك 1972

ادب مصرى قديم
تخاطر

التخاطر (Telepathy) هو انتقال الافكار من شخص لشخص تانى من غير تدخل وسيله حسيه. اهتم علما نفسيين بالظاهره دى لكن البحوث ما قدرتش تثبت وجودها.

باراسايكولوجيا
ترك

الترك ( Turkic ) ، اسم سنة بيطلق على كل اللى بيتكلموا لغه من اللغات التركيه فى تركيا و فى تركستان الصينيه و فى شرق ايران. بينتشروا من شرق سيبريا لـ الدردنيل و اسسوا امبراطوريات فى اسيا زى السلاجقه و الاتراك العثمانيين.

Past and future population 

 
 
 List of countries by past and future population provide 1950, 2000 and 2050 population while List of countries by future population (United Nations, medium fertility variant) provide 2100 population.

Land and water area (excluding Caspian Sea) 

 

This list includes dependent territories within their sovereign states (including uninhabited territories), but does not include claims on Antarctica. EEZ+TIA is exclusive economic zone (EEZ) plus total internal area (TIA) which includes land and internal waters.

شعوب
توركيا
تسليم المجرمين

تسليم المجرمين الهربانين هو تسليم المتهمين او المحكوم عليهم فى قضايا جنائيه الهربانين فى بلاد اجنبيه للدوله صاحبة الولايه القضائيه باستمدح الهربانين السياسيين. التسليم الدولى بيخضع لمعاهدات خاصه و اتفاقيات ثنائيه و عامه. مع انتشار الجرايم و ظهور طبقات اجراميه هربانه من دول شرقيه للغرب زاد عداد الاتفاقيات الثنائيه بين الدول.

قوانين
انتون تشيخوف

انطون بافلوفيتش تشيخوف - بالروسى: Анто́н Па́влович Че́хов - ( اتولد ، 29 يناير 1860 - اتوفى، 15 يوليه 1904 ) ، طبيب و كاتب مسرحى و مؤلف قصصى روسى كبير اتفوق فى فن كتابة القصه القصيره. موضوعات مؤلفاته الرئيسيه بتتكلم عن عزله الانسان و معاناته و عجزه. بيعطف على شخصياته لكن بيوصفها وصف واقعى. اتأثر بيه ادبا كتار و كان له اثر جامد على الادب المعاصر. من أهم مؤلفاته النورس (1869) ، الخال فانيا (1899) ، الاخوات التلاته (1901) ، بستان الكريز (1904).

تشيخوف كان دكتور و كان بيمارس المهنة طول حياته و قال مرة ( الطب هو مراتى و الادب هو عشيقتي).

ابتدا تشيخوف يكتب القصص القصيرة و و هو لسة بيدرس الطب فى جامعة موسكو علشان يصرف على نفسه و على اسرته بس شوية شوية زادت شهرته و بانت عبقريته وابتدا يحترف الكتابة و خد جايزة بوشكين على مجموعة قصصية اسمها فى وقت الغروب. تشيخوف كان عيان بالسل و مات و هو عنده 44 سنة فى المانيا.

مصادر 

اطبا روس
كتاب روس
مواليد 1860
وفيات 1904
روائيين
تشيكى

التشيكى او تشيكيه (čeština) ، لغه سلافيه غربيه من عيلة اللغات الهيندو-اوروبيه و بيتكلمها حوالى 12 مليون واحد عايشين معظمهم فى تشيكيا. التشيكى قريب جدا من السلوفاكى و فى فهم مشترك بين اللغتين دول و بتشبه كمان البولاندى و السوربى بس بنسبه اقل من السلوفاكى.

شوف كمان 
 جدول اللغات.

لغات
تشيكيا
تعميد

التعميد  فى المسيحيه سر من اسرار الكنيسه السبعه بيتمارس بطقس معين ، و بيتم بالتغطيس فى المايه ، لكن الكنيسه بتسمح بدلق المايه على الجبين بس فى حالات الضروره. فى المسيحيه التعميد بيحدث النعمه لازالة الخطيئه الاصليه. بيتعين للمتعمد اشبين بيتكفل بتعليمه اذا كان طفل لغاية ما يكبر.

مسيحيه
اسرار الكنيسه
شجرة عيلة سلالة الاسره التسعتاشر



مصادر 

 

الاسره التسعتاشر
تل العمارنه

تل العمارنه بلد فى محافظة المنيا ، مكانها كان اخيتاتون اللى بناها اخناتون حوالى سنة 1365 قبل الميلاد فى البر الشرقى لـ النيل و عملها عاصمه لديانته الجديده و بنى فيها سرايات ملكيه و معابد و بيوت لرجالته. جبانتها اتحفرت فى البر الغربى. المدينه ما عمرتش بعد ايام اخناتون و خليفته سمنخ كارع لإن توت عنخ امون هجرها و راح على طيبه العاصمه القديمه.

سبب التسميه

مشاهير

شوف بارده 
 شخصيات مصريه مشهوره

لينكات برانيه

مصادر 

مدن مصريه
المنيا
مدن قديمه
محافظة المنيا

المنيا هى محافظه مصريه فى الصعيد عاصمة محافطة المنيا هى مدينة المنيا . تل العمارنه من أهم اثار المحافظه.

المحافظه متقسمه لتسع مراكز هما :
 ابو قرقاص
 العدوه
 المنيا
 بنى مزار
 مدينة دير مواس
 مغاغه
 ملوى
 مطاى
 سمالوط
 كوم مطاي

شوف كمان 
 محافظات مصر

المنيا
تناول

التناول او الإطفلهستيا ، فى ال مسيحيه سر من اسرار الكنيسه السبعه وهى المشاركه فى العيش و النبيت كتذكار لـ العشا الاخير لما المسيح ادى عيش و نبيت لتلاميذه. الكنيسه الارتودوكسيه و الكنيسه الكاتوليكيه بيعتقدوا فى تحول العيش و النبيت لجسم و دم المسيح تحول حقيقى ، لكن الكنايس التانيه بتعتقد انه مجرد تحول رمزى.

مسيحيه
اسرار الكنيسه
تنجيم

التنجيم هو التنبؤ بالاحداث من تحركات النجوم ، و كإن التحركات دى ليها تأثير على الحوادث. اتعرف التنجيم فى بابل و مصر و بعدين اتنقل لليونان و بعدين للو بعد كده لكل اوروبا. فى العصور الوسطى كانت شغلة المنجم شغله مرموقه ليها وزن فى سرايات الملوك و الامرا و كان بيرصد لهم النجوم قبل ما يقدموا على أى عمل.

 
رومان
تاريخ
توت عنخ امون

'توت عنخ امون'( ;  ) (1361 - 1352 ق.م)، ملك مصر، من العيله الثامنة عشرة. أظهرت الدراسات المعملية اللى تمت على الحمض النووى DNA'' لاكتر من مومياء أنه على الأرجح ابن اخناتون و أمه بنت الملك امنحتب التالت و الملكة تى لكن يظل اسمها مش معروف بالظبط ، و كده تى كانت جدته  مش أمه زى ما كان البعض يعتقد، و لا الملكة نفرتيتى

توج توت عنخ آمون و هو فى بداية المطلع التانى من عمره و توفى و هو لم يكمل التاسعة عشرة من عمره. اتنصل من دين أبوه إخناتون و رجع من أخت اتون (تل العمارنه دلوقتى ) على طيبة و عبادة الإله آمون. رغم أنه لم يقم بأعمال كبيرة، لكنه يعتبر من أشهر ملوك مصر فى العالم علشان تحفه و كنوزه اللى تضم قناعه البديع عثر عليها المصرولوجى هوارد كارتر سليمة فى مقبرته فى وادى الملوك سنة 1922. دى الكنوز معروضة حالى فى المتحف المصرى فى القاهرة.

بينت دراسات أجريت على حمضه النووى اللى أعلنت نتائجها فى فبراير 2010 أن توت عنخ آمون توفى سنة 1324 قبل الميلاد ولم يكمل التاسعة عشرة من عمره و أنه على الأرجح توفى بسبب ملاريا حادة و أنه كان يعانى من قصور فى الدورة الدموية فى أنسجة العظم، وبكده انتهت أسطورة مقتله.

توت عنخ آمون كان فرعون مصر من سنة 1334 ولغاية سنة 1325 قبل الميلاد. وفى زمن الدولة الجديدة. كان توت عنخ آمون من أشهر الفراعنة لأسباب  مش ليها علاقة بإنجازاته أو بالحروب اللى انتصرت فيها مصر بحكمة زى فراعنة تانيين؛ لكن فى الحقيقة كانت لأسباب تانيه تعتبر مهمة بالنسبة للتاريخ والمؤرخين ومن أهمها اكتشاف مقبرته وكل كنوزه سليمة لا شيء منها مخرب أو مسروق . وذلك و موته فى سن صغير خصوصاً أنهم لقو كسوراً فى العظم و الفخد و الرأس، و أسباب تانيه بعد موته زادت غموض حكاية وفاته فى سن صغير زى جواز زوجته بوزير من وزرائه  اللى أعلن نفسه فرعون من بعده.

لينكات خارجيه ليها علاقه بالموضوع 
 توت عنخ امون ابن اخناتون ونفرتيتى مش امه
 العثور على مومياء إخناتون و أمه تى يحل ألغاز حضارة تل العمارنة
 زاهى حواس: مين ام و ابو توت عنخ امون 
 فرعون مصر الدهبى فى استراليا

مصادر 

مصر القديمه
فراعنة
مصريين
فراعنة الاسره التمنتاشر
حكام مصر
تاريخ مصر
توريه

التوريه () و بتتسمى كمان الايهام، فى اللغه و الادب ، كلمه ليها معنيين واحد قريب و واحد بعيد ، و بيها الكاتب بيقصد حاجه مش باينه بوضوح فى النص فبيوهم القارى او السامع انه بيقصد حاجه تانيه غير اللى بيقصده بجد. الكتاب و الشعرا المصريين و كتاب الادب الشعبى فى مصر استخدموها كتير.

تسميات فى لغات تانيه 
  double sens
  double entendre (بنطق شبه-فرنساوى)

ادب
نفرتارى

نفرتارى (عاشت حوالى 1300-1250 قبل الميلاد) كانت المرات الملكية لرمسيس التانى ، و  نفرتارى معناها المصاحبة الجميلة ممكن يترجم الاسم بمعانى تانيه زى «المحبوبه الى مفيش ليها مثيل» او «جميلة جميلات الدنيا» او شبه النجمه الى بتظهر عند بداية السنه الجديده.

مكانتها 

 

كانت نفرتارى اشهر و اهم زوجات الملك رمسيس التانى الى عاش فى عصر الاسرة التسعتاشر فى القرن 13 ق م. ومن ضمن مراتاته التانيه المهمه إست نفرت . خلفت نفرتارى اولاد كتير مع رمسيس التانى، منهم الملكة ميرت آمون

مقبرة نفرتارى 
اتكشفت مقبرة نفرتارى سنة 1904 و متفتحتش للعامه الا فى اوائل التسعينات، و بتعتبر مقبرتها من اجمل المقابر الفرعونيه.

لينكات برانيه

مصادر 

 

نفرتارى
رجال دين ف القرن 13 ق م
رمسيس التانى
زوجات رمسيس التانى
مصريات ف القرن 13 ق م
مصريون ف القرن 13 ق م
ملكات الاسره المصريه التاسعه عشر
ملكه فرعونيه
مواليد القرن 13 ق م
مواليد فى اخميم
وفيات 1225 ق م
وفيات عقد 1250 ق م
وفيات ف ابو سمبل
ابو سمبل

ابو سمبل Abu Simbel temples واحدة من اهم المناطق الاثرية الى بتحتوى على معبد فريدة فى تصميمها و الى أتنحتت فى الجبل فى عهد الملك رمسيس الثاني.
.

المعابد 
واجهة المعبد بتتكون من اربع تماثيل ضخمه لرمسيس التانى ارتفاعهم 20 متر و باب بيوصل لقود طولها 180 قدم.

فى مدخل المعبد فيه اربع تماثيل وفى مدخل المعبد التانى فيه ست تماثيل اربعه منهم لرمسيس التانى واتنين لمراته نفرتارى.

معبد ابو سمبل اتنحت فى الجبل كنصب تذكارى لرمسيس التانى والملكه نفرتارى للاحتفال بذكرى انتصاره فى معركة قادش ولردع المتمردين فى جنوب مصر. ابتدا بنا المعبد حوالى سنة 1244 قبل الميلاد واستمر البنا لمدة حوالى عشرين سنه لغاية 1224 قبل الميلاد.

مع مرور الزمن غطت الرمله تماثيل المعبد الرئيسى لغاية الركب وفضل المعبد منسى لغاية سنة 1813 لما لقاه المستشرق السويسرى جى ال بورخاردت. بورخاردت ناقش الموضوع مع المستكشف الطليانى جيوفانى بيلونزى وسافرو سوا على المنطقه وحاولو دخول المعبد لكن فشلو فى حفر مدخل لكن فى سنة 1817 رجع بيلونزى ونجح فى دخول المعبد.

السد العالى 
المعبدين كانو معرضين للغرق نتيجة لتكوين بحيرة ناصر بعد بنا السد العالى فاتعاونت الحكومه المصريه مع منظمة اليونيسكو سنة 1965 لنقل المعبد لمكان قريب على ارتفاع 183 متر فوق منسوب ماية البحيره ، واتعملت حمله دوليه لجمع التبرعات. اقتضت عملية النقل تقطيع المعبد لأحجار كبيره اترفعت من مكانها الأصلى وتم تجميعها فى المكان الجديد وانتهت العمليه فى 22 سبتمبر 1968. عملية النقل كلفت 40 مليون دولار و من أعظم الاعمال الهندسيه الآثريه.

مكان تراث عالمى 
منطقة ابو سمبل بقت موقع مهم من مواقع التراث العالمى التابعه لمنظمة اليونيسكو من سنة 1979.

ابو سمبل على موقع التراث العالمى 
 ابو سمبل موقع تراث عالمى

مصادر

لينكات برانيه 
 

 معبد ابو سمبل (360TOURIST Egypt)

معابد مصريه
مدن مصريه
اثار مصر
مصر القديمه
موقع تراث عالمى
موقع تراث عالمى فى مصر
اسوان
تمثال فى مصر
وادى الحيتان

وادى الحيتان Whale Valley منطقه فى صحرا مصر الغربيه جنب الفيوم اتعثر فيها على حيتان كتيره متحجره من عصور مختلفه. الحيتان دى كانت عايشه فى عصور ما قبل التاريخ على الارض و ما بقتش موجوده دلوقتى ، و ده بالتالى بيديها اهميه علميه كبيره بتهم الباحثين و علما البيولوجيا و التطور لانها بتبين مراحل تطور الحيتان ( الثديه ) وهى عايشه على الارض قبل ما تستقر بالكامل فى البحور و المحيطات. المكان ده اهم مكان فى العالم بيثبت المراحل التطوريه دى.

منطقة وادى الحيتان بقت من سنة 2005 موقع مهم من مواقع التراث العالمى التابعه لمنظمة اليونيسكو.

وادى الحيتان على موقع التراث العالمى 
 وادى الحيتان موقع تراث عالمى

محميات طبيعيه فى مصر
موقع تراث عالمى فى مصر
موقع تراث عالمى
مصر
الفيوم
وديان مصر
جغرافيا مصر
دهشور

دهشور بلد فى محافظة الجيزه فى مصر ، جنوب سقاره. فيها خمس اهرامات ، هرمين للملك سنفرو و تلاته لفراعنة الدوله الوسطى ، و فيها جبانات من عصور الدوله القديمه و الدوله الوسطى.

دهشور فى منطقه بقت موقع مهم من مواقع التراث العالمى التابعه لمنظمة اليونيسكو من سنة 1979.

دهشور على موقع التراث العالمى 
 دهشور موقع تراث عالمى

مصادر 

موقع تراث عالمى فى مصر
اثار مصر
مصر القديمه
محافظة الجيزه
موقع تراث عالمى
فيله

فيله جزيره صغيره بتتسمى كمان أنس الوجود فى جنوب مصر فى النيل ، جنوب خزان اسوان و شمال السد العالى. كانت عاصمة الاقليم الاول من اقاليم الصعيد. اشتهرت بمعابد الالاهه ايزيس اللى فضلت عبادتها قايمه بعد دخول المسيحيه مصر و لغاية الاسلام ما دخل مصر. معابد الجزيره مليانه صور و رسومات بتصور الحياه الدينيه فى مصر القديمه. المعابد انقذها مشروع دولى لانها كانت حا تغرق بسبب ارتفاع المايه ورا السد العالى.

فيله فى منطقه بقت موقع مهم من مواقع التراث العالمى التابعه لمنظمة اليونيسكو من سنة 1979.

فيله على موقع التراث العالمى 
 ابو سمبل موقع تراث عالمى

مراجع 

معابد مصريه
موقع تراث عالمى فى مصر
تاريخ مصر
اثار مصر
موقع تراث عالمى
فيلون السكندرى

فيلون السكندرى ( Φίλων ὁ Ἀλεξανδρεύς) (اسكندريه، 20 ق م - 50 ميلادى) فيلسوف يهودى اسكندرانى اتولد عاش فى اسكندريه، مصر. قال ان حقايق فلسفة افلاطون و الرواقيين موجوده اصلاً فى الكتاب المقدس و ان اللوجوس هو مثال المثل. كان له تأثير كبير فى فلسفة الافلاطونيه الجديده.

فلاسفه مصريين
اسكندرانيه
مواليد 20 ق م
وفيات 50
يهود مصريين
وفيات فى اسكندريه
ابو منجل المقدس

ابو منجل المقدس (الاسم العلمى:Threskiornis aethiopicus)طاير منقاره طويل و مقوس على تحت و بياكل سمك و ضفادع.ابو منجل المقدس المعروف باسم ايبيس قدسه المصريين القدام لما كان بييجى مصر فى زمن الفيضان و صوروا الاله تحوت على هيئته. الايبيس المقدس ما بقاش موجود فى مصر دلوقتى لكن ابو منجل الاسود اللى فيه شبه منه بيزور مصر فى الشتا و معروف كمان فى امريكا الشماليه.

 شوف كمان : تحوت
 شوف كمان: ايبيس

حيوانات مصريه مقدسه
طيور
ابو مينا

ابو مينا منطقه فى برج العرب فى صحرة مريوط غرب اسكندريه ، فيها اثار قبطيه و كنيسه و اديره و بيوت اتبنت فوق و حوالين تربة القديس مينا السكندرى ( مار مينا ) اللى استشهد سنة 296. المنطقه كان بيزورها الحجاج المسيحيين المصريين فى فترة العصور الوسطى و بعدين اتنست لغاية ما اكتشفها المصرولوجى الالمانى كوفمان اللى عمل فيها حفريات ما بين سنة 1905 و 1907.

منطقة ابو مينا بقت موقع مهم من مواقع التراث العالمى التابعه لمنظمة اليونيسكو من سنة 1979.

ابو مينا على موقع التراث العالمى 
 ابو مينا موقع تراث عالمى

موقع تراث عالمى
موقع تراث عالمى فى مصر
اثار مصر
تاريخ مصر
كنايس
كنايس مصر
اديره فى مصر
اديره قبطيه ارثوذكسيه
راسبوتين

جريجورى ايڤيموفيتش راسپوتين ( Григо́рий Ефи́мович Распу́тин ) -(بوكروفوسكوى، سيبريا، روسيا، 22 يناير 1869 - سانت بطرسبورج، 29 ديسمبر 1916) راهب روسى، رغم انه كان راجل جاهل، لكن قدر يسيطر على بلاط نيكولاى التانى قيصر روسيا ، بعد ما ادعى ان له قوه روحانيه يقدر يشفى بيها اليكسى ابن القيصر نيكولاى و ولى العهد اللى كان بيعانى من مرض الهيموفيليا. اتدخل فى السياسه لغاية ما النبلا اغتالوه فى قصر مويكا فى سانت بطرسبورج سنة 1916.

اتولد راسپوتين فى قريه فى سيبريا سنة 1869. و هو لسه صغير كان بيشوف رؤى ان عنده قدرات على الشفا. اتجوز و خلف اربع ولاد بس كان مدمن خمره و سرقة حصنه. فى يوم سرق حصان و لما انكشف هرب من القريه و استخبى فى دير و اتحول للرهبنه و عمل رحله طويله وصل فيها لجبل اثوس فى اليونان و هناك بقى ليه اتباع، و فى جولاته انضم لطايفه دينيه متطرفه بتعمل طقوس قدرة تحمل و بتمارس حاجات بره نطاق الدين.

فى سنة 1905 قابل عالم لاهوت كان رئيس اكاديميه دينيه و كاهن اعتراف الامبراطوره الكسندرا فيودوروفنا مرات القيصر نيكولاى التانى فقدمه ليها و اقتنعت انه عنده قدرات على الشفا بعد ما قدر يخفف نزيف اتصاب بيه ابنها أليكسيس نيكوليافبتش وريث عرش روسيا اللى كان عيان بمرض الهيموفيليا. الامبراطوره امنت بقدرات راسبوتين الخارقه، و اياميها كان الارستقراطيين فى روسيا مولعين بالسحر و التنجيم، فعينته مستشار شخصى لها و بزغ نجمه فى البلاط الملكى و ده اتسبب فى زيادة عدد اعدائه، و لما راح يزور قريته فى سيبيريا فى 27 يونيه 1914 اتعرض تانى يوم لمحاولة قتل على ايد عاهره فإتعالج و بعد ما خف رجع سان بطرسبورج و قدر يزود نفوذه السياسى فى البلاط الملكى لدرجة إن بقى ليه رأى فى تعيين و طرد الوزرا و على قرارات القيصر نيكولاى السياسيه.

اغتياله 
يوم سبعه ديسمبر 1916 كتب راسپوتين جواب للقيصر نيكولاى اتنبأ فيه بقتله و حذره: "إذا قتلني أقاربك فلن يبقى اى فرد من عائلتك حيا لأكثر من عامين، وتستطيع أن تقول اى من أولادك او أقاربك، فسوف يقتلهم الشعب الروسي. سأُقتل، لم يعد لي وجود فى هذه الحياة. صل أرجوك، صل، وكن قويا، وفكر فى عائلتك المصونة".

فى 30 ديسمبر 1916 الامير يوسوبوى جوز بنت اخو القيصر نيكولاى طلب من راسبوتين انه يروح قصر مويكا عشان مراته ايرينا عايزه تقابله. الامير يوسوبوى كان متفق مع بافالويتش ابن عم القيصر و فلاديمير يرشيكفيتش على قتل راسبوتين.

بعد ما راح راسپوتين على القصر و وقف يستنى مجى ايرينا جه راجل و قدم لراسبوتين كيك و خمره فيهم سم. بعد راسپوتين ما اكل الكيك و شرب الخمره ما جرالهوش حاجه فطلع يرشيكفيتش مسدس و طخه فإتجرح راسبوتين و طلع على ساحة القصر و هو بيترنح فطخه يرشيكفيتش كمان مره و بعدين اتلمو عليه و ضربوه بشومه و ربطوه و رموه فى نهر نيفا.

بعد موت راسپوتين بعشر اسابيع اطاحت الثوره الروسيه بالحكم القيصرى و قضت على اخر جيل من نسل رومانوى، و بعدها بتسع شهور اتعدم القيصر نيكولاى و عيلته فى سيبريا .

المراجع 

 المصرى اليوم، مؤسسة المصرى اليوم للصحافة و النشر، عدد 2026، 30 ديسمبر 2009.

مواليد 1869
وفيات 1916
روس
روسيا
راغب عياد

راغب عياد (1882 - 1982) فنان تشكيلى مصري اتولد في فبراير سنة 1882، التحق بأول معهد للفنون الجميلة سنة 1908 عمل مدرس للتربية الفنية بعد التخرج، أُوفد في بعثة إلى ايطاليا سنة 1925، وصار أمين للمتحف القبطى سنة 1942، ثم مدير لمتحف الفن الحديث سنة 1950 وحصل على جايزة الدولة التقديرية سنة 1965، وحصل أيضاً على وسام من الحكومة الإيطالية، واتوفى سنة 1982.

أعماله 
 رقصة سودانية
 الجاموسة
 الريف المصري
 مقهى اسوان
 نساء في الحقل
 العازفون

أسلوبه 
استخدم اسلوب المدرسة الواقعية والتى تهتم بنقل ومحاكاة الاشكال والاشياء والعناصر من الطبيعة حسب رؤية الفنان وجمع بين الحياة الشعبية والريفية والمصرية وبين ما حققته الفنون المصرية القديمة.

رسامين مصريين
مواليد 1892
وفيات 1982
مصريين اخدوا جايزة الدوله التقديريه
مواليد 1882
مصطفى صادق الرافعى

مصطفى صادق بن عبد الرزاق بن سعيد بن احمد بن عبد القادر الرافعي  ( 1880 - 1937 ) اديب من اصل عربى عاش فى مصر و كتب فيها. ابو امه كان تاجر قوافل استقر فى مصر. بيمثل المدرسه الادبيه التقليديه الجامده. ابتدا حياته الادبيه بكتابه الشعر ولما فشل فيه و ما قدرش عليه و على منافسه شعرا مصر زى احمد شوقى و حافظ ابراهيم اتحول للنثر و اشتهر بالذوق الأدبى القديم و جفاف الاسلوب الكتابى و حب التقاليد و البعد عن المعاصره و التطور لدرجه انه اسس جمعيه لمحاربه لبس البرنيطه بإعتبارها اوروبيه.

هاجم الكتاب و الادبا المصريين الكبار اللى كانوا بيطالبوا بتطوير الادب المصرى و الحياه المصريه و اتهجم بفجاجه على كبار كتاب مصر و مفكريها فى عصره زى طه حسين و عباس العقاد و مصطفى لطفى المنفلوطى و سلامه موسى و احمد لطفى السيد و احمد رامى و غيرهم كتير، و عارض حريه النسا و مساواتهم فى المجتمع و اتجنى عليهم فى كتير من كتاباته ، وصف كتابه " السحاب الاحمر " بإن موضوعه قايم على سبب واحد عن " فلسفه البغض ، و طيش الحب ، و لؤم المرأه ". من مؤلفاته التانيه " رساله الجهاد " ( اللى ما نشرهوش بإسمه ) و " تاريخ اداب العرب " و " على السفود " اللى كتب عليه إن مؤلفه " إمام من ائمه الادب العربي " بدل اسمه و كتب : " كتبنا مقالات السفود ليهوا بالعقاد وأمثاله ". على السفود وهو كتاب مليان شتايم واستخفاف بكتاب مصر شبه فيه عباس محمود العقاد بدبانه واتهمه بضعف الفهم و البلاده و " السطحيه فى كل انواع المعرفه " و وصفه بـ " الفيلسوف المراحيضى " و بكلام أبيح كبير و كتير. و فى رساله لعميد الادب طه حسين اتنشرت بإسم " جهالات طه حسين " اتهجم على طه حسين بكلام فج زى : " أصبحت متيقنا أن الله تعالى لم يهبك الى اليوم قلم الكاتب، ولا أودعك دهاء السياسى، ولا حظك بفهم الحكيم ". من مقالاته مقاله عن زعيم تركيا الحديثه مصطفى كمال اتاتورك اسمها " كُفر الذبابه " ( بضم الكاف ).

و حتى الازهر و شيخه ما نجيوش من لسانه فقال : " لو قعد حماري فى الازهر بضع سنين لخرج أعلم من شيخ الازهر ". كان ليه موقف معادى لحريه التفكير و التعبير لما اتهجم على على عبد الرازق و طه حسين لما نشروا كتبهم " الاسلام وأصول الحكم " و " فى الشعر الجاهلى ". و صف منتقديه عدوانيته ضد الكتاب المصريين بإنها كانت نابعه من اصله العربى و عدم قدرته على الاندماج فى الحياه و الثقافه المصريه المعاصره ، فعلى الرغم من انه عاش حياته فى مصر ، لا طريقه تفكيره كانت بتنتمى لمصر و لا لكنته فى الكلام كانت مصريه فرغم انه عاش حياته فى مصر لكن ليهجته و طريقه كلامه ماكانتش مصريه و عمره ماقدر يتكلم زى المصريين. و رد على منتقديه بقوله " لأنني فى زعمهم غير مصري ؟ .. ام كل عيبي عندهم فى الوطنيه أنني صريح النسب ؟ ".

قال عنه سلامه موسى : " جهله حمله على القناعه بأدب العرب ، وبعدين حمله على العنت وسب جميع اللى يعرفون غير هذا الادب " .

فهرست

مصادر 
 سلامه موسى ، الادب للشعب ، دار نشر المستقبل، القاهره و مؤسسه المعرف ، بيروت ، الطبعه الأولى 1956.
 على السفود، بقلم إمام من ائمه الادب العربى (مصطفى صادق الرافعى)، دار العصور 1330.
 مصطفى صادق الرافعى، جهالات طه حسين ، من طه حسين فى ميزان العلماء والأدباء، محمود الإستانبولى، المكتب الإسلامى ، بيروت ودمشق.

مواليد 1880
وفيات 1937
شعرا مصريين
ثقافه عربيه
غرباويه
النبى وصى على سابع جار

قول بعض الناس: ان النبى صلى الله عليه وسلم أوصى على سابع جار فلم أره جديد منسوب لالنبى صلّى الله عليه وسلم، و هو من مبالغة الناس واستعمالهم عدد السبع وعدد السبعين كثيرا فى المبالغة

معلوم أن الاسلام أوصى على رعاية حق الجوار، والنصوص فى ذلك كثيرة يكفى منها قوله تعالى( واعْبُدوا اللهَ ولا تُشْركُوا بِهِ شَيئًا وبِالوالدَينِ احْسان وبِذِى القُرْبَى واليَتامَى والمَساكِينِ والجار ذِى القُرْبَى والجَارِ الجُنُبِ والصّاحِبِ بِالجَنْبِ وابْنِ السبيل وما مَلَكَتْ أَيْمانُكُمْ ) (سورة الستات : 36) والجار ذو القُربى من له صلة قرابة، والجنب مَن لا يربطه به قرابة، والصاحب بالجَنب قيل هو الزوجة، وقوله صلى الله عليه وسلم:” ما زال جبريل يُوصينى بالجار لحد ظنَنْتُ أنه سيورِّثه ” رواه البخارى ومسلم،وقوله:” مَن كان يؤمن بالله واليوم التانى فلا يُؤذِ جاره ” رواه البخارى وسلم وقوله : ”  اللى نفسى بيده لا يؤمن عبد لحد يحبّ لجاره ـ أو قال لاخوه ـ ما يحب لنفسه” رواه مسلم .

والجار هو مَن جاور فى المسكن أو المتجر أو المصنع أو الحقل أو حلقة الدرس أو الفصل، وفى أى مكان يطول به زمن الجوار، لكن هل الوصية بالاحسان لالجار خاصّة بمَن يجاور مباشرة لا يتعدّاه لالبعيد؟ ان الناظر لروح الاسلام يرى أن الأخوة يمتدُّ ظلُّها لحد يشمل اكتر من شخص، و ان كان فيه تفاوت فى الأولوية بحسب القرب والبعد، ويشهد لده الامتداد حديث رُوِى عن النبى صلى الله عليه وسلم أن رجل جه يشكو ليه جاره فأمره أن ينادِيَ على باب الجامع ” ألاَ ان أربعين دار جار ” يقول الزهرى راوى ده الحديث مفسِّر له: أربعون هكذا، و أومَأ لأربع جهات.

ده هو الحديث اللى رُوِى فى اتساع مجال الجوار و ان كان فى سنده مقال، لكن روح الشريعة لا تعارِضه. أما قول بعض الناس: ان النبى صلى الله عليه وسلم أوصى على سابع جار فلم أره جديد منسوب لالنبى صلّى الله عليه وسلم، و هو من مبالغة الناس واستعمالهم عدد السبع وعدد السبعين كثيرا فى المبالغة، ولا ننسى فى ده المقام قولَ النبى صلى الله عليه وسلم فى الأخوة الجامعة كما رواه البخارى ومسلم:” زى المؤمنين فى تراحُمهم وتوادِّهم وتعاطُفهم زى الجسد الواحد، اذا اشتكى منه عضو تداعَى له سائر الجسد بالسّهَر والحُمّى”.

المثل 
النبى وصى على سابع جار

نوع المثل 
الأخلاق الحميدة

معنى المثل 
المثل يدعو للتكاتف الاجتماعى والسؤال عن الجيران وجيران الجيران والاهتمام بـهم ومعاملتهم معاملة طيبة.

يشير المثل لأحاديث النبى محمد (صلى الله عليى وسلم) يوصى فيها عن الجار منها: "ما زال جبريل يُوصينى بالجار لحد ظنَنْتُ أنه سيورِّثه" رواه البخارى ومسلم ومنها: "مَن كان يؤمن بالله واليوم الاخر فلا يُؤذِ جاره" رواه البخارى وقول الله تعالى (واعْبُدوا اللهَ ولا تُشْركُوا بِهِ شَيئًا وبِالوالدَينِ احْسان وبِذِى القُرْبَى واليَتامَى والمَساكِينِ والجار ذِى القُرْبَى والجَارِ الجُنُبِ والصّاحِبِ بِالجَنْبِ وابْنِ السبيل وما مَلَكَتْ أَيْمانُكُمْ ) (سورة الستات 36)

امثال مضاده 

 أصبر على جار السو يا يرحل يا تيجى مصيبة تشيله والسو هو جار السوء بيئذى جيرانه ومصيبه تشيله يعني كارثة تيجيله عشان تخرجه من البيت ده
 صباح الخير ياجارى انت ف حالك وانا ف حالى

امثال شعبيه
امثال شعبيه حرف ا
1907

1907 كانت سنه بسيطه فى التقويم الجريجورى .

احداث 
 استقلت نيوزيلاندا من حكم المملكة المتحدة فى 26 سبتمبر 1907.

مواليد 
 عبد الله القصيمى

وفيات 
 2 فبراير - ديميترى مينديلييف

مصادر
1894



مواليد 
 4 يناير - محمد شفيق غربال ،مؤرخ مصرى.
 16 يوليه - محمود تيمور

وفيات 
 8 سبتمبر - هرمان فون هلمهولتز

اهم احداث السنه

مصادر 

 
سنين
1809



مواليد 
 4 يناير - لويس برايل
 12 فبراير - تشارلز داروين
 31 مارس - نيقولاى جوجول
 6 سبتمبر - برونو باور

وفيات

اهم احداث السنه

مصادر
القديسه برباره

القديسه برباره او القديسه بربارا ( القرن 3 او 4 ) بنت نبيل وثنى من نيقوميديا فى اسيا الصغرى. كانت متعلمه و مرفهه. دخلت المسيحيه فى السر و كرست حياتها للعباده. رفضت محاولات ابوها انه يجوزها لنبيل وثنى ، و اعلنت انها دخلت المسيحيه ، فاتعرضت لاضطهاد و اتحملته لغاية ما استشهدت. مكانتها كبيره عند المسيحيين الشرقيين اللى بيحتفلوا بعيدها يوم 4 ديسمبر عن طريق عمل اعمال خيره و ولايم و افراح. لها كنيسه فى مصر القديمه باسم كنيسة الست برباره.

برباره
برباره
قديسات
لويس برايل

لويس "برايل" ( Louis Braille,  \لوى بغاى\) (اتولد 4 يناير 1809 - مات 6 يناير 1852) فرنساوى اتعمى و هو عنده تلت سنين . ابتكر فى سنة 1829 طريقة برايل اللى سهلت للعمى فرصة التمتع بالقرايه و الكتابه باستخدام النقط و الحروف الابجديه البارزه. اخترعت كمان اله كاتبه و اختزال لخدمة العمى.

مواليد 1809
وفيات 1852
علما فرنساويين
مدفونين فى البانتيون
مكفوفين
مخترعين فرنساويين
برج القاهره

برج القاهره برج اتبنى فى منطقة الجزيره فى القاهره مابين سنة 1956 و 1961 ، و هو مبنى اسطوانى الشكل و علوه 187 م. صممه و نفذه المهندس المصري نعوم شبيب . جدرانه من جوه مكسيه برسوم الموزاييك (الفسيفساء). من رموز القاهره الحديثه.البرج قمته متصممه على هيئة زهرة اللوتس كرمز من رموز تاريخ مصر القديمه.

مصادر

لينكات برانيه 

 cairotower.net, tower's official website (requires Adobe Flash; in English)
 
 'The Cairo Tower' by Samir Raafat
 http://www.ozy.com/flashback/egypts-giant-middle-finger-to-america/69659 

آثار القاهرة
القاهره
ابراج
مبانى
معالم القاهرة
مبانى القاهرة
ناطحات سحاب فى القاهره
بردى

البردي نبات مائى اسمه العلمى سيبروس بابيروس Cyperus papyrus انتشر فى مناقع الدلتا و ضفاف الترع فى مصر. استعمله المصريين القدام فى أغراض كتيره أهمها صناعة الورق ( ورق البردى ) لتسجيل احداثهم و علومهم و ادابهم واستخدموه ايضا فى صناعة المراكب والحبال والسلال والحصير. نقله الفنيقيين لشعوب العالم عن طريق المينا بتاعتهم " بيبلوس " ، و اشتق الاغريق من اسم المينا ده اسم " بيبليون " ( كتاب ) و " بيبليوتيك " (مكتبة قرايه ).

نباتات
مصرولوجيا
بحيرة البرلس

البرلس بحيره فى مصر فى شرق الدلتا مساحتها 575 كم مربع. بيربطها بـ البحر المتوسط فتحه ضيقه هى بوغاز البرلس اللى بيفصلها عن الكثبان رمليه الواطيه. بتصب فى البحيره مصارف وسط الدلتا. بتستغل مايتها فى صيد السمك .على ساحلها موجود مصيف بلطيم.

بحيره
محميات طبيعيه فى مصر
برلس
برلس
لغات بريتونيه

بريتونى او بريتونيه ، مجموعه من اللغات الكلتيه ( كلتى ) من الفصيله الهيندو-اوروبيه، و بتشمل لغة ويلز و بريتانى و كورنول. بتعتبر لغه منقرضه لوقتى.

شوف كمان : جدول اللغات.

لغات
البوسفور

البوسفور مضيق طوله 32 كم و اتساعه 549 م فى اضيق اجزائه ، بيوصل البحر الاسود و بـ بحر مرمره ، و بيفصل تركيا الاوروبيه عن تركيا الاسيويه ، استانبول على ضفتيه.

شوف كمان 
 الدردنيل.

بوسفور
بوسفور
حرب البسوس

حرب البسوس وقعت فى العصر العدناني بين قبائل ربيعة وبكر بن عبدمناة، وابتدت سنة الفيل وكانت شرارتها الأولى فى الباحة قتل “كليب بن ربيعة” على يد ابن عمه “جساس “بتحريض من البسوس (سعاد التيمية) وسمي ذلك الوادي “وادي البسوس”.

حرب البسوس استمرت 7 سنين (571 – 577 ميلادية) وهي حرب مشهورة فى القرن السادس الميلادي، سجل وقائعها الشعراء والأخباريون العرب، هيا من الحروب اللى وقعت بين سنة الفيل وعام البعثة

تلك الفتره اللى  شافت حرب داحس والغبراء بين قبائل عبس وذبيان وطي، وحرب الفجار بين قبائل قريش وقبائل هوازن وقبائل سليم وعدوان.

سبب حرب البسوس ان كليب التغلبي ملك السراة، كان مهتم بسن الأنظمة والقوانين، فمنع الصيد وفَرَضَ الْأُجْرَة على المراعي ! فـرَفَضَ بنو تَيْمِ وبنو بكر بن عَبْد مَنَاة ، علشان المراعي من ممتلكاتهم. فدخل الحارث بن عَبّاد اليشكري على الملك كُلَيْب فى عَرْشِهِ، يحذره من العواقب، وقال له (لا طاعة لملك لا تعنيه كرامة شعبه)

 وكان عمرو بن مالك الدؤلي (زوج البسوس) يملك مزرعة فى السراة، فحرضت البسوس ابن اختها جساس على قتل كليب، فطعن كليب برمح، وكان فى معيته عمرو بن مالك الدؤلي، فوصل سلمة بن ربيعة (شقيق كليب) فوجده مسند ظهره الى صخره، ولبث قليلا بعدين هلك.'''قامت حرب البسوس بين عبدمناة وذهل وتغلب، وشارك بيها فرسان من قريش بزعامة عبدالله بن جدعان التيمي، فيما امتنع الحكماء من ربيعة عن المشاركة فى الحرب، ومنهم نفيل بن حبيب الاكلبي والحارث بن عباد اليشكري اللى انشغلا بقتال ابرهة الحبشي، وقال الحارث بن عباد (قتالنا للاحباش خير من قتالنا لأهلنا).دارت اول ثلاث معارك بين ذهل وتيم بن مرة والدؤل ضد تغلب، لكن بعد مقتل بجير بن الحارث بن عباد اليشكري انحاز بنو يشكر ل بنو ذهل، وحاول حكماء العرب ومنهم المغيرة المخزومي التوسط بين القبائل لايقاف الحرب.'''

المعارك 

1- معركة وادي برك ، انتصرت تغلب على ذهل . بلغ عدد القتلى 100 فارس .

2- معركة جافان ، انتصرت تغلب و نمر على ذهل و حنيفة . بلغ عدد القتلى 50 فارس .

3- معركة وادي نعام، انتصرت حنيفة و ذهل على تغلب و هزان . بلغ عدد القتلى 200 فارس .

4- معركة وادي سدير ، انتصرت تغلب و نمر على ذهل و ضبيعة . بلغ عدد القتلى 70 فارس .

5- معركة بيشه ، انتصرت تغلب و ضبيعة على ذهل و يشكر . بلغ عدد القتلى 40 فارس .

6- معركة الافلاج ، انتصرت تغلب و نمر على ذهل و ضبيعة . بلغ عدد القتلى 50 فارس .

7- معركة وادي حنيفة ، انتصرت تغلب و نمر على ذهل و ضبيعة . بلغ عدد القتلى 120 فارس .

8- معركة الدلم ، انتصرت يشكر و ذهل على تغلب . بلغ عدد القتلى 80 فارس .

. بلغ عدد قتلى حرب البسوس 710 فارس من فرسان ربيعة .

قبائل بني ربيعة اليوم تلقب ب الربايع هيا تنتشر فى الجزيرة العربيه .

1-تنقسم الى عشائر اوبيوت اوافخاد منهم الاتي

البشايرية

بن لعج او العوج

ال قمارات

الثوابت

الذوهبية

السكاحلة

العيايرة

اولاد حميد

العبادلة

مصادر 

حرب البسوس 

ثقافه عربيه
قبايل
حروب
عرب
1872



مواليد 
 احمد لطفى السيد

وفيات

اهم احداث السنه

مصادر
بسوسنس الاول

بسوسنس الاول ( حكم 1054 - 1009 ق.م ) ملك مصر وتالت ملوك الاسره واحد و عشرين. حكم فى صان الحجر. اتعثر على مقبرته سليمه فى صان الحجر و اتنقلت كنوزها الدهبيه للمتحف المصرى فى القاهره.

M23:t-L2:t-<-N5-O29:L1-C12-U21:N35->

   
G39-N5-<-M17-Y5:N35:U7-G40-N14*N28-N35:O49->
النجم الذى سطع فى المدينة حبيب امن
E2:D40-m-D37:D37-i-mn:n-wsr-f:F39:Z7-s-N28:D36-m-R19-t:O49

الاسم 
الاسم بسوسنس هو الاسم الذى استخدمه الجريج اليونانيين (البطالمة) اما اسمه الحقيقى بالمصرى فهو با سبا خع ن نيوت (النجم العالى الذى سطع فى المدينة) فى الوقت نفسه اسمه عند تتويجه كملك هو عا خبر رع ستب ن إمن

سبقه فى الحكم 
امون ام نسو (بالإنجليزية: Amenemnisu) هو احد حكام العيلة الفرعونية الحادية والعشرين ، حكم من 1051 ق.م الى 1047 ق.م.

تولى الحكم من بعده 
اسمه امون فى العيد (آبت) و بالانجليزية Amenemope واسمه البرينوم : Wsr-Mȝˁt-Rˁ stp-n-mry-Jmn

فتره حكمه 
حكم من سنه 1001 قبل الميلاد الى 992 

حكام مصر
مصر القديمه
ملوك الاسره الواحد وعشرين
فراعنة
القديس بطرس

القديس بطرس ، بطرس الرسول (توفى سنة 64) اسمه الأصلى سمعان و سماه المسيح كيفا او بطرس بمعنى الصخره (يونانى: Πέτρος ‹Pétros›  او  Κηφᾶς ‹Kēphas›; أرامى: ‹kêfâ›). كان صياد دعاه المسيح فبقى من أهم تلاميذه. كان مع يوحنا و اخوه يعقوب فى التجلى على الجبل. ولما سلم يهوذا المسيح سحب بطرس سيفه لحد يدافع عنه لكن فى نفس الليله انكر تبعيته للمسيح ثلاث مرات. راح انطاكيه و بقى فيها و راح يبشر فى روما. استشهد فى عهد نيرون صلبا بالمقلوب. بتعتبر الكاتوليك ان بابا روما هو خليفة القديس بطرس راس الكنيسه الكاتوليكيه. لكن بتعترف بقدسيته كنائس تانيه. فى الفاتيكان فى روما فيه كنيسه ضخمه باسمه بنيت سنة 326 و اترممت فى القرن 15 على يد فنانين كبار مشاهير.

شوف كمان 
 ليستة باباوات
 الكاتوليكيه

مصادر 

بطرس
بطرس
بطريرك

البطريرك Patriarch ( بيتسمى كمان بطرك ) لقب لرؤساء دينيين ليهم سلطه على عدد من الاساقفه. البطريركيات كانت فى الاصل تلاته : الغربيه و بيرأسها اسقف روما ، و انطاكيه ، و اسكندريه. فى القرن الرابع و القرن الخامس اتضافت ليهم القسطنطينيه و اورشليم ، وفى القرن الخامس و القرن الساتت اتنشإت كنايس جديده و قامت بطريركيات تانيه. فى الكنيسه الغربيه بيطلق اسم بطريرك لمجرد التشريف على اربع اساقفه : فى الهند و ليشبوا و فينيسيا و الهند الغربيه. اتنشإت بطريركيه فى موسكو سنة 1589 للكنيسه الروسيه الارتودكسيه.

بطريرك الاقباط الارتودكس فى مصر بتشمل بطريركيته مصر و اثيوبيا و جنوب افريقيا و الخمس مدن الغربيه. و كمان فيه بطريرك للأقباط الكاتوليك ، و بطريرك يعقوبى لانطاكيه ، و اربع بطريركات ارمن.

الدرجات 
 فى رتبة الشمامسه خمس درجات:

الإبصالتيس – الأغنسطس – الإيبودياكون – دياكون – ارشيدياكون

 و فى رتبة القسيسيه تلات درجات و هيا:

القس – القمص – الخورى ابسكوبس

 و فى رتبة الأسقفيه تلات درجات و هيا:

الأسقف – المطران – البطريرك

يوضع الرهبان فى رتبه تانيه,

بيترسم الراهب شماس قبل الرهبنه,

ممكن يتدرج فى رتب الإكليروس كالتالى:

شماس - راهب - كاهن قس - كاهن برتبة قمص - أسقف - بابا

لينكات برانيه

مصادر 

مسيحيه
وظايف دينيه
الكنايس الكاتوليكيه الشرقيه
القاب كنسيه
بعنخى

بعنخى ( حكم 751 - 716 ق.م ) Piye، ملك  نوبى قاد جيش من نبته لمصر فى السنه الواحد و عشرين من حكمه، و غلب امرا الاقاليم المصريه و قعد على عرش مصر ، و اسس الاسره الخامسه و عشرين. بنى معابد كتيره فى السودان و بخاصة فى نباتا. اتدفن فى هرمه جنب جبل بركل.

تاريخ مصر
حكام مصر
فراعنة الاسره الخمسه و عشرين
فراعنة
البلاغ

البلاغ جورنال يومى مصرى اصدره عبد القادر حمزه سنة 1923. احتجب سنة 1953. قاد جورنال البلاغ معارك صحفيه كتيره اللى كانت سمه مميزه للفتره الليبراليه لمصر ما بين سنة 1923 و سنة 1952.من اشهر المعارك دى معركه دارت حوالين الوحده العربيه و القوميه المصريه و كانت البلاغ من اكتر المدافعين عن الوحده العربيه و اشترك فى المعركه دى عبد القادر حمزه نفسه و عبد الرحمن عزام اول امين عام لجامعة الدول العربيه و كان فى المعسكر المقابل المدافع عن مصر و خصوصيتها الثقافيه طه حسين و سلامه موسى و حسن صبحى و محمد كامل حسين و كانو بيكتبو الردود فى مجلة كوكب الشرق.

مصادر 

بلاغ
بلاغ
بلاغ
كريستيانا دروموند مورجان

كريستيانا دروموند مورجان (6 اكتوبر 1897 - 14 مارس 1967)، سايكولوجيه امريكيه شاركت فى تأليف اختبار تفهم الموضوع(التات) مع هنرى موراى.

امريكان
سايكولوجيين امريكان
سايكولوجيا
سايكولوجيين
مواليد 1897
وفيات 1967
هرم ميدوم

هرم ميدوم هو هرم موجود فى منطقة ميدوم جنب ممفيس على الضفه الغربيه لنهر النيل فى محافظة بنى سويف على بعد حوالى 100 كم جنوب القاهرة.الموقع بيضم كمان بالاضافه للهرم معبد جنازى و مصاطب و طريق مايل بيودى لمعبد تانى مبنى قرب وادى نهر النيل.

هرم ميدوم بيمتاز بانه الهرم الوحيد اللى ليه شكل شبه-مكعب و دى كان مرحله انتقاليه بين الهرم المدرج (زى هرم زوسر) و الهرم الكامل (زى هرم خوفو).هرم ميدوم كان بيتكون من سبع درجات و بعدين اتضافت له درجه تامنه.التمن درجات دول اتساوو و فى النهايه اتكسو من بره بطبقه رقيقه من الحجر الجيرى (التورا)و بكدا شكله بقا يشبه الهرم الحقيقى.

ويذكر انه اول هرم بنى فى التاريخ.

معظم الباحثين بيتفقو على انه اللى ابتدا يبنى الهرم دا كان الملك هونى (اخر ملوك الاسره التالته) و ان اللى كمل البنا كان الملك سنفرو (اول ملوك الاسره الرابعه). فى عهد سنفرو و العمال شغالين فى عملية التكسيه حصل انهيار فى الطبقه الخارجيه للهرم و ساعتها بطلو الشغل و هجرو الهرم من غير ما يكملوه و سابو حيطان المعبد الجنازى فاضيه من غير اى كتابه عليها.الانهيار اللى حصل هو اللى مسئول عن الشكل الحالى المميز بتاع هرم ميدوم.

مصادر 
 "Maydūm." Encyclopædia Britannica. Deluxe Edition. Chicago: Encyclopædia Britannica, 2008.

مصر القديمه
يعسوب الطب

يعسوب الطب مجله طبيه مصريه كانت بتصدر شهرياً من سنة 1865. اصدرها الطبيبان محمد علي باشا البقلي و ابراهيم الدسوقي . المجله دى هى اقدم مجله ظهرت فى الشرق الأوسط. المجله كانت بتطبع فى المطبعه الاميريه ( مطبعة بولاق ) و كانت بتتكتب بإسلوب بسيط عشان يفهمه القارى العادى. استمرت المجله فى الصدور لغاية ما اتوقفت لأسباب ماليه سنة 1877.

مجلات طبيه
جرانيل و مجلات
جرانيل و مجلات مصريه
مجلات توقفت عن الصدور في مصر
المقتطف

المقتطف مجله انشأها يعقوب صروف مع فارس نمر فى بيروت سنة 1876 ، و بعدين نقلوها مصر وبقت تتنشر فى القاهرة من سنة 1885. كانت من المجلات العلميه القليله فى مصر و الشرق الأوسط ، وكانت بتهتم بنشر العلم و بـ نظرية التطور بتاعة داروين فشدت إهتمام مثقفين مصريين زى سلامه موسى. بيقول سلامه موسى إن مجلة المقتطف اثرت على طريقة تفكيره، و اديته النزعة العلمية اللى قعدت وياه طول حياته. اتوقف نشر المجله فلاى اواخر سنة 1952.

أصدر أول عدد للمجلة بتاريخ 1876 وكانت تكتب المجلة على صدرها أنها مجلة علمية صناعية زراعية، ولم يبدأ اٍصدارها المنتظم اٍلا في سنة 1888.

مقتطف
مقتطف
مقتطف
يعقوب صروف

يعقوب صروف ( 1852 - 1927 )، عالم و صحفى و اديب لبنانى. اشتغل فى الكليه الامريكيه فى بيروت و انشأ مع فارس نمر مجلة المقتطف سنة 1876 ، و بعدين نقلوها لـ القاهرة سنة 1885. رأس تحريرها لغاية وفاته، و شارك فى تأسيس جورنال المقطم مع فارس نمر و شاهين مكاريوس. له مؤلفات علميه و كتب تاريخيه.

مصادر 

مواليد 1852
وفيات 1927
كتاب لبنانيين
صحفيين لبنانيين
مسيحيين لبنانيين
لبنانيين عاشو فى مصر
ييديش

ييدى او ييديش (بالعبرى: ייִדיש ،  Jiddisch،  Yiddish،  Iudaeogermanica)، هى لغة معظم يهود اوروبا الشرقيه لغاية الحرب العالميه التانيه، لغه من اصل جرمانى فيها كلام عبرى و أرامى كتير و من مناطق تانيه عاش فيها اليهود. بتتكتب بحروف العبرى. لإن اليهود كانو بيكتبوا بالعبرى و بيعتبروه اللغه الادبيه، و ساعات المقدسه، ما كانش فيه اهتمام باللغه الييدى، لكن اللغه الييدى قدرت تستمر و تثبت وجودها و ظهر ادب ييدى متفوق فى القرن التسعتاشر. من أهم كتاب الادب الييدى شالوم اليخيم و ايزاك سينجر اللى اخد جايزة نوبل فى الادب.

شوف كمان 
 جدول اللغات

 
لغات
ابراهيم اليازجى

ابراهيم ناصيف اليازجى ( 1847 - 1906 ) كان لغوى و صحفى و شاعر لبنانى. حرر فى مجلات "الجنان" و "النجاح" ، و اصدر مجلة "الطبيب" مع غيره. نزح لمصر سنة 1897 و اصدر مجلة "الضياء" ( 1898 - 1906 ). حقق ترجمة الكتاب المقدس اللى عملها اليسوعيين و اصدر " لغة الجرائد " و " معجم الفوائد الحسان من قلائد اللسان ".

مصادر 

يازجى
يازجى
يازجى
يازجى
يازجى
مسيحيين لبنانيين
لبنانيين عاشو فى مصر
لبنانيين سوريين
ماسونيين
وكالة الطاقه الذريه الدوليه

وكالة الطاقه الذريه الدوليه (International Atomic Energy Agency و بيختصروها IAEA) ، منظمه دوليه اتنشئت سنة 1957 تحت اشراف الامم المتحده عشان تراقب ان الطاقه الذريه بتستخم فى الاغراض السلميه بس. صاحب الفكره كان الرئيس الامريكانى ايزنهاور اللى اقترح " الذره عشان السلام ". اخدت المنظمه مع مديرها المصرى محمد البرادعى جايزة نوبل للسلام كتتويج لجهودها ، و جهود محمد البرادعى.

شوف كمان 
 محمد البرادعى.

واخدين جايزة نوبل
واخدين جايزة نوبل للسلام
منظمات
امم متحده
وجوديه

الوجوديه فلسفه حديثه رائدها كيركجارد اللى تأثر بفلسفات نيتشه و هوسرل. انقسمت الوجوديه لـ وجوديه مؤمنه عند ياسبرز و جابريال مارسيل و مونييه ، و وجوديه ملحده عند هيدجر و جان بول سارتر. اتفق الفلاسفه على ان وجود الانسان بيسبق ماهيته او يحل محلها ، بمعنى الانسان هو الصانع لوجوده بغض النظر عن اى عوامل تتحكم فيه.

افكار وجوديين
 يروا ان الانسان البشرى هو أقدم مخلوق
 ايمان تام باهميه وجود البنى ادم والبنى ادم هو الى عامل كل الافكار والمعتقدات
 بيقولوا ان الديانات والافكار الدينيه والنظريات محلتش مشاكل البشر
 عايزين يرجعو للانسان اعتباره ويخلو تفكيره وخصايصه وغرايزه فوق كل حاجة
 وكمان عايزين البنى ادم ميحطش فى دماغة اى قيود دينيه
 وبيقولوا ان مفيش اى قيم واخلاق بتوجه الانسان

فلسفه
بحر ودل

بحر ودل (Weddell Sea) هو خليج من المحيط الاطلسى الجنوبى فى انتاركتيكا فى جنوب امريكا الجنوبيه. اكتشفه جيمس ودل سنة 1823.

بحور
انتاركتيكا
محمد فريد وجدى

محمد فريد وجدى ( 1878 - 1954 ) مفكر و كاتب مصرى اشتغل فى الصحافه و اصدر جورنال " الدستور " سنة 1907 و مجلة الوجديات. اشترك فى تحرير مجلات و جرانيل مصريه كتيره . كتب " دائرة معارف القرن العشرين "

كتاب مصريين
صحفيين مصريين
مواليد 1878
وفيات 1954
وجدان

الوجدان (انجليزى: affect) هو الحاله النفسيه من  الشعور بالالم و الميل و النفور، و بكده بيشمل الانفعالات و العواطف و الاتجاهات و الميول.

سايكولوجيا
وبواوت

وبواوت - بالانجليزى : Wepwawet ، فى الدين المصرى القديم كان معبود سيوط الرئيسى ، اتصور على شكل ديب. اسمه معناه " فاتح الطرق " ، و عشان كده كان بيتيمن بيه المصريين القدام ، و كانوا بياخدوه معاهم فى حروبهم بره مصر.

الهه مصريه
دين مصرى قديم

ca:Llista de personatges de la mitologia egípcia#W
وادى النيل (جورنال)

وادى النيل كان اسم اول جورنال اهلى يصدر فى مصر. انشأه عبد الله ابو السعود سنة 1867 برغبة الخديوى اسماعيل و تشجيعه.

جرانيل و مجلات مصريه
وادى نيل
ميدوم

ميدوم منطقه اثريه جنب ممفيس على الضفه الغربيه لنهر النيل فى محافظة بنى سويف على بعد حوالى 100 كم جنوب القاهرة. فيها هرم بناه حونى اخر ملوك الاسره التالته (2637 - 2613 ق.م) و كمله سنفرو مؤسس الاسره الرابعه معروف باسم هرم ميدوم ، و فيها جبانه أهم اللى فيها مقابر نفر-ماعت و رع-حتب و مراته. كان فيها تمثالين رائعين موجودين دلوقتى فى هذا المتحف المصرى فى القاهرة.

 شوف كمان: هرم ميدوم.

بنى سويف
اثار مصر
ميخائيل شاروبيم

ميخائيل شاروبيم ( القاهرة 1861 - القاهرة 1918 ) مؤرخ مصرى عاش فى القاهره ، مصر. الف كتاب قيم اسمه " الكافى فى تاريخ مصر القديم و الحديث ". اهدى مكتبته ل المتحف القبطى فى القاهره.

مؤرخين
مؤرخين مصريين
مواليد 1861
وفيات 1918
مرجريت ميد

مرجريت ميد (16 ديسمبر 1901 - 15 نوفمبر 1978 ) انثروبولوجيه امريكيه كبيره ، ساهمت فى توسيع مجال الانثروبولوجيا بدراستها القيمه عن العلاقه بين الثقافه و الشخصيه. اهم مؤلفاتها " البلوغ فى ساموا " (1928)، و " الجنس و المزاج فى 3 مجتمعات بدائية " (1935) ، و " الذكر و الأنثى " و " الاستمراريه فى التطور الثقافى " ( 1964).

انثروبولوجيا
انثروبولوجيين امريكان
مواليد 1901
وفيات 1978
دارسين فى جامعة كولومبيا
دارسين فى كلية بارنارد
مين (اله)

مين فى الدين المصرى القديم كان اله بيرمز لقوة الاخصاب فى الطبيعه.

تمثيله 
مين اتصور على هيئة راجل واقف و قضيبه منتصب . اتلون جلده باللون الاسود زى رمز للطمى او الطين اللى بيعتبر رمز للخصوبه.

اماكن عبادته 
مين اتعبد فى اخميم و بعدين فى قفط، و اختلط ساعات بالاله امون.

اعياد سنويه 
كانت بتتعمل لمين اعياد سنويه فى طيبه اتسجلت احتفالاتها فى معابد الرمسيوم و مدينة هابو.

لينكات برانيه

مصادر 

الهه مصريه
دين مصرى قديم
مينا

مينا (مصرى قديم: |Meni|; يونانى: Μήνης) (ازدهر 3200 ق.م)، ملك مصر و اول ملوك الاسره الاولى. موحد القطرين. اسس عاصمة تتوسط المملكتين و سماها "القلعه البيضه" و اتعرفت بعد كده باسم ممفيس (منف) و هو اللى اسس الجيش المصرى فيه علما بيعتقدوا ان مينا هو نارمر صاحب اللوحه المشهوره فى المتحف المصرى فى القاهره اللى بتصوره و هو لابس التاج المزدوج و بتسجل انتصاره على الدلتا. و بتعتبره قوائم الملوك اول ملك و الجد الاكبر لفراعنة مصر. هو الملك حور عحا.

قوانين 
عرفت مصر أول قانون ف تاريخ البشريه، و هو قانون تحوت اللى عمله الملك مينا، حوالى سنة 4200 ق.م.

نوتات 

تاريخ مصر
حكام مصر
فراعنة الاسره الاولى
نبويه موسى

نبويه موسى ( 1890 - 1951 )، اول مصريه قدرت تاخد شهادة البكالوريا ( 1907 ) رغم معارضة دنلوب مستشار وزارة المعارف ، و كانت اول ناظرة مدرسه و اول مفتشة تعليم فى مصر. انشئت مدارس بنات الأشراف فى القاهرة و اسكندريه و اصدرت مجله اسبوعيه اسمها " الفتاه ". بتعتبر استاذة الرعيل الاول من المصريات المتعلمات. الفت كتاب " المرأه و العمل ". اتسمت فى مصر شوارع و مدارس على اسمها كتكريم ليها.

مواليد 1890
وفيات 1951
كاتبات مصريات
تربويين مصريين
نسويين مصريين
قليوبيين
وفيات فى اسكندريه
ملك حفنى ناصف

ملك حفنى ناصف (القاهرة 1886 - القاهره 1918 ) ، كاتبه و شاعره
مصريه اتعرفت باسم " باحثه الباديه ". بنت الكاتب و الشاعر المصرى حفنى ناصف. كانت تتقن فرنساوى و الانجليزى ، و اشتغلت فى التعليم ، و بتعتبر من رائدات تحرير النسا فى مصر. كتبت مقالات كتيره فى جورنال " الجريده " ، وده كان اياميها ثوره على التقاليد اللى كانت بتحرم الستات من التعبير عن نفسهم و المشاركه فى المجتمع ، و جمعت مقالاتها فى كتاب اسمه " النسائيات " و كتبت " حقوق النساء ".
المهنه : اديبه و ناشطه مصريه فى مجال حقوق الانسان والمرأة، ومناهضه للاستعمار البريطاني فى مصر
إرتبطت بالفيوم منذ زواجها قي عام 1907 من شيخ العرب عبد الستار بك الباسل رئيس قبيله الرماح الليبيه بالفيوم .
عاشت قي قصر الباسل بالفيوم وهى إحدى ضواحى مركز إطسا.

اعتبرت ملك ناصف اول امرأه مصريه جاهرت بدعوه عامه لتحرير المرأة، والمساواه بينها وبين الرجل، كما اعتبرت اول فتاه مصريه تحصل على الشهاده الإبتدائيه العام 1900.
كما حصلت على شهاده فى التعليم العالي لاحقا.

أصيبت بمرض الحمى الإسبانية.
ودفنت قي مقابر اسرتها قي «الإمام الشافعى» ورثاها حافظ ابراهيم وخليل مطران بقصيدتين، وكمان الاديبه اللبنانيه مي زيادة. تم اطلاق اسمها على عديد المؤسسات والشوارع فى مصر تقديرا لدورها فى مجال حقوق المرأة.

دورها فى مناهضه الحركه الغربيه فى مصر
لملك حفني ناصف مقالات نشرتها فى(الجريدة) وبعدين جمعتها فى كتاب أسمته (النسائيات) يقع فى جزءين، وقد طبع الجزء الاول منه وظل التانى مخطوطا. ولها كتاب اخر بعنوان (حقوق النساء) حالت وفاتها دون انجازه. معظم اعمالها تدور حول تربيه البنات وتوجيه النساء ومشاكل الاسره وقد كانت تدور فى مصر معركه قلميه بين دعاه التحرر الغربي وأنصار الحجاب، فدفعت ملك حفني اعتراضات دعاه التحرر الغربي بآيات من القرآن الكريم ونصوص من السنة، وفنّدت اراء اللى يُرجعون تأخر الشرق الى التمسك بالحجاب ببراهين وأدله عقلية، زى قولها: "إن الأمم الأوروبيه قد تساوت فى السفور، ولم يكن تقدمها فى مستوى واحد، فمنها الأمم القوية، ومنها الأمم الضعيفة، فلماذا لم يسوّ السفور بينها جميعا فى مضمار التقدم، إذا كان هوه الاساس للرقي الحضاري كما يزعم هؤلاء".

مواليد 1886
وفيات 1918
شاعرات مصريات
كاتبات مصريات
نسويين مصريين
قليوبيين
حفنى ناصف

حفنى ناصف (بركه الحاج، القليوبيه 1855 - القاهرة 1919) هوه كاتب و شاعر مصرى. شارك فى الثوره العرابيه بخطبه و منشوراته. كتب فى الجرانيل المصريه باسم مستعار هوه "ادريس محمدين" زار اوروبا و اطلع على تقدمها الثقافى. من مؤلفاته "تاريخ الادب"، و رساله "المقابله بين ليهجات بعض سكان القطر المصرى". نشر ابنه اعماله الشعريه فى الكتاوتنالا اسمه "شعر حفنى ناصف". بنته ملك حفنى ناصف اللى كتبت برضه بالاسم المستعار "باحثه الباديه" كانت من رائدات تحرير النسا فى مصر.

مواليد 1855
وفيات 1919
كتاب مصريين
شعرا مصريين
وطنيين مصريين
الثوره العرابيه
قليوبيين
بيدريخ سميتانا

بيدريخ سميتانا بالتشيكى: Bedřich Smetana ( اتولد 2 مارس 1824 ، بوهيميا – مات 12 مايو 1884 ، براج) كان واحد من اهم مؤلفين الموسيقا التشيكيين و من اشهر اعماله السيمفونيه الشعريه فلتافا Vltava و المعروفه كمان باسمها الالمانى دى مولداو Die Moldau. و من من اشهر اعماله كمان اوبرا اسمها الخطيبه المتباعه (بالتشيكى :Prodaná nevěsta).

بيدريخ بيعبروه من اعظم الموسيقيين فى تاريخ تشيكيا عشان الموسيقا اللى كتبها مليانه بروح الوطنيه التشيكيه و خصوصا سيمفونيته ما فلاست  Má Vlast و اللى معناها وطنى او بلدى.

موسيقيين تشيك
مواليد 1824
وفيات 1884
نابوليون التانى

نابوليون التانى ( 20 مارس 1811 – 22 يوليه 1832) ابن نابوليون الاول ( نابوليون بونابارت ) و مارى لويزا. اتعرف باسم ملك روما ، و امير بارما ، و دوق ريشتاد. اتنازل ليه ابوه نابوليون الاول عن الحكم سنه 1815 لكن ما اتولاش الحكم و مسك مكانه لويس التمنتاشر و قضى حياته شبه مسجون فى النمسا تحت رقابة مترنيخ. اتوفى بمرض السل. حياته التعيسه اوحت للكاتب و الشاعر الفرنساوى ادمون روستان بمسرحيته المشهوره " النسر الصغير ".

مصادر 

باريسيين
تاريخ فرنسا
ملوك فرنسا
مواليد 1811
وفيات 1832
حكام فرنسا
بيت بونابارت
نابوليون التالت

نابليون التالت (اسمه بالكامل:شارل لويس نابوليون بونابارت ، بالفرنساوى:Charles Louis Napoléon Bonaparte) (اتولد 20 ابريل 1808 – مات 9 يناير 1873) ، امبراطور فرنسا من 1853 لغاية 1870 . ابن اخو نابوليون الاول ( نابليون بونابارت ). قضى حياته بعيد عن فرنسا و حاول الوصول للحكم سنه 1840 لكن فشل و هرب ، و بعدذلك عاد بعد ثورة فبراير 1848 و انتخب رئيس للجمهوريه التانيه ، و بعدها اعلن نفسه امبراطور سنه 1852. اتسم حكمه بالديكتاتوريه و اتسم عهده بالازدهار الاقتصادى و التوسع الصناعى و الاستعمارى ( حملة الهند الصينيه و حملة المكسيك ). ساعد فرديناند دليسبس فى اخد امتيازات حفر قناة السويس ، و اشتركت مراته الامبراطوره اوجينى فى حفلة افتتاح القناه سنه 1869. بسمارك قدر يعزل فرنسا سياسى و خلاها تضطر تعلن الحرب الفرنسيه - البروسيه و انهزمت فرنسا حربى سنه 1870 فإتخلع نابوليون التالت و اتنفى.

مصادر 

مواليد 1808
وفيات 1873
باريسيين
تاريخ فرنسا
ملوك فرنسا
حكام فرنسا
بيت بونابارت
فرنساويين طليان
قاده وصلو السلطه عن طريق انقلاب
ابراهيم ناجى

ابراهيم ناجى ( القاهرة ، 1898 - القاهرة ، 1953 ) طبيب و شاعر مصرى كبير عاش فى القاهره فى مصر. كان شغوف بالادب و القرايه جنب شغلته كطبيب. اتأثر بالشعرا الرومانسيين فى الادب الانجليزى و الادب الفرنساوى ، و كان بيتقن اللغتين. كتب دواوين " ورا الغمام " و " ليالى القاهرة " ( 1944 ) و " الطائر الجريح " و ترجم أزهار الشر لـ بودلير بالنثر ، و الليالى لـ الفريد دى موسيه.

غنت ام كلثوم من اشعاره قصيدة الأطلال وهى من اشهر واهم اغانيها.

شوف 
الاطباء الادباء

مصادر 

مواليد 1898
وفيات 1953
ادبا مصريين
شعرا مصريين
كتاب مصريين
اطبا مصريين
دقهلاويه
ناس من المنصوره
نسطوريه

نسطوريه ، فى المسيحيه ، مذهب ظهر فى القرن الخامس روج ليه نسطوريوس بطريرك قسطنطينيه لما اعترض على تسمية مريم بأم الاله. عارضه كيرلس السكندرى ، و انعقد بسبب المشكله دى تلت مجامع دينيه ورا بعض ، و كلها قررت ان للمسيح طبيعتين واحده الاهيه و التانيه انسانيه متحدتين فى اقنوم واحد و قوام الاهى واحد. كنيسة فارس ايدت المذهب و بقت تتعرف باسم الكنيسه النسطوريه ، و لسه ليها اتباع فى ايران و العراق و الهند  ، و طقوسها سريانيه شرقيه و ساعات بتتسمى الكنيسه الاشوريه.

هرطقات 
الاريوسيه
اوطيخيه
ابيونيه
السيمونيه
الدوناتيه
الميناندريين
النيقولاويين
غنوصيه

مسيحيه
مذاهب مسيحيه
نسطوريه
موسيون

موسيون كلمه يونانيه ( Μουσείον ) معناها معبد ربات العلوم و الفنون. اتسمت بالاسم ده معاهد العلوم و الفنون ، و كان من اشهرها جامعة اسكندريه فى العصر البطلمى و كان من ضمنها مكتبة اسكندريه.

كانت مؤسسة قيل إن بطليموس الأول سوتر قد أسسها. كانت هذه المؤسسة الاصلية « مؤسسة الوحي » موطنا للموسيقى والشعر، مدرسة فلسفية ومكتبة مثل اكاديمية أفلاطون، وهي ايضا مخزن للنصوص. وليس لديها مجموعة من الأعمال الفنية، بل هي مؤسسة جمعت بين بعض أفضل علماء العالم الإغريقي، على غرار الجامعة الحديثة.

كانت هذه الموسيقى الاصلية مصدر الاستعمال الحديث لمتحف الكلمة. وقد قام بتحرير التاريخ الموسيوم مؤسسة أسسها بطليموس الأول سويتر (نحو 367 قبل الميلاد -283 قبل الميلاد) بالإسكندرية، وفقا لما ذكره يوهانس تزتزس. ولعل الأرجح أن بطليموس التانى فيلادلفوس (309-246 قبل الميلاد) كان المؤسس الحقيقي. بقي هذا المكان مدعوما برعاية العائلة المالكة في بطليموس.

وكانت هذه المكتبه اليونانية موطنا للموسيقى والشعر، ومدرسة فلسفية ومكتبة مثل أكاديمية أفلاطون، ومخزنا للنصوص. ومؤمناً بتجمع جمع جمع تحت حماية الملهمين، كان عنوان مجموعة من القصص عن كتاب الماضي المرموقين التي جمعها ألكيداماس، وهو مغني سوفي أثيني عاش في القرن الرابع قبل الميلاد. ورغم انه لم يكن في الاسكندرية مجموعة من التماثيل والرسوم التي قُدِّمت على انها تحف فنية، كما جمعها منافس بطليموس.

اليونان
بطالمة